b'\n_START_ARTICLE_\nKaksipuoluej\xc3\xa4rjestelm\xc3\xa4\n_START_SECTION_\nSuomalaista keskustelua\n_START_PARAGRAPH_\nJotkut kokoomuslaiset ja er\xc3\xa4\xc3\xa4t talousel\xc3\xa4m\xc3\xa4n vaikuttajat her\xc3\xa4ttiv\xc3\xa4t 2000-luvun alussa keskustelua siirtymisest\xc3\xa4 kaksipuoluej\xc3\xa4rjestelm\xc3\xa4\xc3\xa4n. Kolumnisti Pekka Sepp\xc3\xa4nen on arvellut, ett\xc3\xa4 se helpottaisi puolueen valintaa ja kasvattaisi \xc3\xa4\xc3\xa4nestysinnokkuutta. Muut puolueet ovat vastustaneet ajatusta. Esimerkiksi Vihreiden Osmo Soininvaara on arvostellut Kokoomuksen Heikki A. Ollilan arveluja siirtymisest\xc3\xa4 kaksipuoluej\xc3\xa4rjestelm\xc3\xa4\xc3\xa4n sanoen kaksipuoluej\xc3\xa4rjestelm\xc3\xa4n olevan "ep\xc3\xa4realistinen" ja "kansanvaltaa halveksiva". Sen on n\xc3\xa4hty vastaavan \xc3\xa4\xc3\xa4nest\xc3\xa4jien mielipiteit\xc3\xa4 silloin, kun nekin ovat kaksijakoisia. Kaksipuoluej\xc3\xa4rjestelm\xc3\xa4\xc3\xa4 on kritisoitu my\xc3\xb6s siit\xc3\xa4, ett\xc3\xa4 sen on sanottu kaventavan ihmisten valinnanvapautta ja kasvattavan eriarvoistumista.'